Timbroù Fernando Poo

Dizoloet gant ur martolod portugalat er , Fernando Poo zo un enezenn e pleg-mor Ginea, e-tal ar C’hameroun. Trevadenn Spagn eo bet etre 1867 hag ar bloaz 1960, pa teu da vezañ « proviñs spagnol ». E 1968 eo roet e frankiz d’an enezenn a sav Ginea ar C'heheder, asambles gant proviñs ar Rio Muni (bet Ginea spagnol).

Timbroù a-ratozh evit an enezenn zo bet embannet etre 1868 ha 1909 gant ar velestradurezh spagnol. An nebeut rummadoù timbroù boutin a ziskouez poltred ar Rouanez Isabel II hag ar roueed Alfonso XII hag Alfonso XIII (pa oa babig c'hoazh). Ur rummad 11 timbr spagnol dreistmoullet gant FERNANDO POO a vo embannet e 1929 ivez.

Timbroù Ginea spagnol a veze lakaet e gwerzh e Fernando Poo betek 1960, dindan anv Territorios españoles del golfo de Guinea (1909-1950) ha Guinea española  (1951-1959).

Pa cheñch statud politikel ar vro e 1960 e voe embannet a nevez timbroù dindan anv Fernando Poo. Gouestlet e oant d’an natur (loened gouez, plantennoù), d'ar relijion ha d’ar visionerien gatolik ha d’ar Jeneral diktatour Franco.

Timbroù Ginea ar C'heheder (Republica de Guinea ecuatorial e spagnoleg ) a vez implijet e Fernando Poo adalek 1968. Bioko a vez graet eus an enezenn abaoe 1979.

Pennadoù kar
 Timbroù Ginea spagnol
 Timbroù Ginea ar C'heheder

Fernando Poo, Timbroù
Rummad:Ginea ar C'heheder